افغانستان ترکیه دوست لیگی انقره ده نشانلنماقده
بوندن 95 ییل مقدم میلادی 1921 نچی ییل مارچ آی نینگ 1 کونی مسکوگه تشریف بیورگن ترکیه هیأتی بیلن افغانستان هیأتی آره سیده بیر دوستلیک کیلیشووی عملگه آشیریلگن دیر. اوشبو دوستلیک کیلیشووی چوکاتیده ایکّی دوست اولکه اوله راق بیراوی نینگ مستقل لیگینی تنیگن، تشقریدن یوز بیره دیگن هجوملرگه قشی بیراوینی حمایه قیلرلیگی و ایکّی اولکه آره سیده گی مناسبت نی کوچلی قیلیش اوچون ترکیه دن اوقوتووچی کیتیشینی اوز ایچیگه آلگن ماده لر کیریتگن دیر.
خودی شو دوستلیک کیلیشووی گه بناً ایکّی اولکه آره سیده گی مناسبت کوچلی بیر شکلده دوام ایتر ایکن، ترکیه افغانستان ده ساغلیق، معارف و اردوسی نینگ اساسینی قوروب همکارلیگی گه دوام ایتگن دیر. اینیقسه طالبان گروهی نینگ برطرف بولیب موقتی حکومت نینگ قوریلگن لیگی نینگ آرتیدن بوگونگچه 300 ملیون دالردن آشه راق پروژه عملگه آشیرگن دیر.
افغانستان بیلن ترکیه نینگ دوست لیک کیلیشووی نینگ 95 نچی ییل لیگی بوگون کیچقرون ترکیه ساعتی بیلن 7:00 ده افغانستان نینگ انقره بویوک ایلچی لیگی ده نشانلنه دی. اوشبو احتفالگه ترکیه رسمی لری بیلن انقره ده گی ایریم اولکه نماینده لری دعوت ایتیلگن لیگی بیلدیریلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
